als_Latn dik_Latn sag_Latn
Rektori i Universitetit të Prishtinës “Hasan Prishtina” Prof. Dr. Ramadan Zejnullahu priti në takim përfaqësuesit e Komandës së KFOR-it në Kosovë. Rektori i falënderoi për vizitën dhe uroj për ndërrimin e Komandës së Përgjithshme.
Në takim ndër të tjera u diskutua për gjendjen momentale në të cilën zhvillon aktivitetin Universiteti i Prishtinës “Hasan Prishtina”, universiteti më i madh publik i cili është më tërheqësi për të rinjtë e Kosovës dhe institucioni në të cilin është i përqendruar personeli më profesional në vend. Përpos aspekteve të infrastrukturës të cilat ishin pjesë e diskutimit u theksuan edhe përpjekjet të cilat po i bën UP-ja për të realizuar misionin e vet duke punuar në sigurimin e kushteve më cilësore në procesin e studimeve. Ata u njoftuan edhe me strukturën e re të Universitetit pasi ky ishte takimi i parë pas zgjedhjes së menaxhmentit të ri.
als_Latn als_Latn